ඒ අනුව කොළඹ දිස්ත්‍රික්කයට රුපියල් කෝටි 462 ක් ද, පොළොන්නරුවට රුපියල් කෝටි 281 ක් ද, මොනරාගලට රුපියල් කෝටි 310 ක් ද, හම්බන්තොටට රුපියල් කෝටි 295 ක් ද වහාම ලබා දීමට බැසිල් රාජපක්‍ෂ මහතා කටයුතු කෙළේය.පළාත් මාර්ග කාපට් කිරීම, දිවි නැඟුම ජීවනෝපාය සංවර්ධන වැඩසටහන් ක්‍රියාත්මක කිරීම, සමෘද්ධි හා ගම නැඟුම ව්‍යාපෘති කඩිනම් කිරීමට මේ මුදල් යොදා ගනු ඇත.කොළඹ දිස්ත්‍රික්කයට වෙන්කළ මුදලින් රුපියල් කෝටි 319 ක් කඩුවෙල, හෝමාගම, කොළඹ (මැද, බටහිර, නැඟෙනහිර, උතුරු), මොරටුව, කැස්බෑව, කොළොන්නාව, තිඹිරිගස්යාය, කෝට්ටේ, රත්මලාන, දෙහිවල, අවිස්සාවේල්ල, මහරගම යන කොට්ඨාසවල දියුණුවට යොදා ගැනේ.ඊට අමතරව කොළඹ, කෝට්ටේ, මොරටුව, දෙහිවල – ගල්කිස්ස මහ නගර සභා බල ප්‍රදේශවල කඩිනම් සංවර්ධනයක් ඇතිකිරීමට රුපියල් කෝටි 143 ක මුදලක් වෙන් කැරිණි..